 Ekliziastis 3  E nwere oge a kara aka maka ihe ọ bụla, ihe ọ bụla a na-eme nokpuru eluigwe nwekwara oge:oge ịmụ nwa na oge ịnwụ anwụ; oge ịkụ ihe na oge ifopụ ihe a kụrụ;oge igbu egbu na oge ịgwọ agwọ; oge ịkwatu akwatu na oge iwu ihe;oge ịkwa ákwá na oge ịchị ọchị; oge ịkwa ákwá arịrị na oge ịwụli elu;oge ịtụfu nkume na oge ịtụtụkọta nkume; oge ịmakụ mmadụ na oge a na-agaghị amakụ mmadụ;oge ịchọ ihe na oge iwere na ihe efuola; oge idebe ihe na oge ịtụfu ihe;oge ịdọwa ihe na oge ịdụkọta ihe; oge ịgbachi nkịtị na oge ikwu okwu;oge ịhụ mmadụ nanya na oge ịkpọ mmadụ asị; oge agha na oge udo.Olee uru onye na-arụ ọrụ na-erite nihe ọ na-adọgburu onwe ya nọrụ?Ahụwo m ọrụ Chineke nyeworo ụmụ mmadụ nke ha ga na-arụ.O mewo ka ihe ọ bụla maa mma noge ya. O tinyewo ọbụna mgbe ebighị ebi nobi ha, ka ụmụ mmadụ wee ghara ịchọpụta ọrụ ezi Chineke rụrụ site ná mmalite ruo ná ngwụsị.Amatawo m na ọ dịghị ihe dịịrị ha mma karịa ịṅụrị ọṅụ na ime ihe ọma noge ndụ ha;nakwa ka onye ọ bụla na-eri ihe, na-aṅụ ihe ọṅụṅụ, na-ahụkwa ihe ọma nihi ịrụsi ọrụ ike ya niile. Ọ bụ onyinye Chineke.Amatawo m na ihe ọ bụla ezi Chineke mere ga-adịru mgbe ebighị ebi. Ọ dịghị ihe a ga-atụkwasị ya, ọ dịghịkwa ihe a ga-ewepụ ya; kama ezi Chineke emewo ya, ka ndị mmadụ wee tụọ egwu ya.Ihe dị ugbu a dịbu adị, ihe gaje ịdị adịworị adị; ezi Chineke na-achọkwa ihe ahụ a na-achụ ọsọ.Ahụwokwa m nokpuru anyanwụ ka ajọ omume dị nebe ikpe ziri ezi kwesịrị ịdị, hụkwa ka ajọ omume dị nebe ezi omume kwesịrị ịdị.Mụ onwe m ekwuwo nobi m, sị: Ezi Chineke ga-ekpe ma onye ezi omume ma onye ajọ omume ikpe, nihi na ihe ọ bụla a na-eme eme na ọrụ ọ bụla a na-arụ arụ nwere oge.Mụ onwe m ekwuwo nobi m banyere ụmụ mmadụ, na ezi Chineke gaje ịhọ ha ahọ, ka ha wee hụ na ha onwe ha bụ anụmanụ.Nihi na ihe ndabara na-adabara ụmụ mmadụ, ihe ndabara na-adabakwara anụmanụ, otu ihe ndabara ahụ na-adabara ha. Dị ka anụmanụ na-anwụ, otú ahụ ka mmadụ na-anwụ; ha niile nwekwara naanị otu mmụọ ahụ, nke mere na ọ dịghị ihe mmadụ ji kara anụmanụ, nihi na ihe niile bụ ihe efu.Ha niile na-aga notu ebe. Ọ bụ nájá ka ha niile si, ọ bụkwa nájá ka ha niile na-alaghachi.Ònye maara ma mmụọ ụmụ mmadụ ọ na-agbago agbago; ònyekwa maara ma mmụọ anụmanụ ọ na-agbada agbada?Ahụwokwa m na ọ dịghị ihe dị mma karịa mmadụ inwe aṅụrị nọrụ ya, nihi na ọ bụ ya bụ ihe o ketara; nihi na ònye ga-akpọta ya ka ọ hụ ihe gaje ime mgbe ọ na-anọkwaghị? 